Guldagergård
Guldagergård, internationalt keramisk center i Skælskør, etableret i 1998 og indrettet i den tidligere landbrugsejendom Guldagergård. Her findes værkstedsfaciliteter for keramikere, som periodevis kan bo på stedet, og her afholdes internationale kurser i bl.a. keramiske teknikker og processer samt udstillinger. Endvidere er der opbygget en keramisk studiesamling.
I 2002 blev Guldagergård og Keramikmuseet Grimmerhus ved Middelfart sluttet sammen til Danmarks Keramikmuseum. Efter sammenslutningens opløsning i 2004 etableredes Guldaldergård i 2005 som selvejende institution, International Ceramic Research Center – Denmark.